
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL



Tasg 2

Arsylwi ar Ymarfer
Canllawiau: 

Rhaid i ddysgwr ddewis arsylwi ar ymarfer gwaith cymdeithasol uniongyrchol gyda phobl sydd angen gofal a chymorth a/neu’u gofalwyr. Ni all yr arsylwi ddod o roi tystiolaeth mewn llys, cyfrannu at gyfarfodydd grŵp strategol, cynadleddau achos neu dribiwnlysoedd neu unrhyw weithgaredd anuniongyrchol arall.    Rhaid gofyn am ganiatâd yr unigolyn/unigolion sydd angen gofal a chymorth a/neu’u gofalwyr cyn cynnal yr arsylwi. Rhaid i'r gwaith arsylwi gael ei wneud gan arsylwr sydd â chymwysterau gwaith cymdeithasol ac sydd ag o leiaf dair blynedd o brofiad (mae’r meini prawf wedi eu nodi yn y Llawlyfr Rhaglen). Rhaid i'r arsylwi fod am 30 munud o hyd o leiaf. Bydd yr arsylwr yn derbyn adborth gan yr unigolyn/unigolion sydd angen gofal a chymorth a/neu’u gofalwyr gan ddefnyddio'r profforma isod neu un a luniwyd gan y dysgwr ei hun ar ddiwedd yr ymweliad.  

Y dysgwr sy’n gyfrifol am ddarparu dull o gasglu adborth i’w ddefnyddio gan yr arsylwr. Gall hwn fod wedi’i lunio ganddyn nhw eu hunain, a/neu wedi’i addasu i weddu i anghenion yr unigolyn. Gellir defnyddio’r profforma a ddarperir lle bo’n briodol. Bydd y dull a ddefnyddir yn dibynnu ar oed, gallu ac anghenion iaith/cyfathrebu yr unigolion sydd angen gofal a chymorth a/neu’u gofalwyr. 

Bydd yr adran hon yn cynnwys enghreifftiau o’r modd y mae cyfathrebu effeithiol yn dylanwadu ar ymarfer o ran defnydd o iaith, anghenion iaith a sensitifrwydd at ddiwylliant. Rhaid i chi ddangos egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012).

Rhaid i chi fodloni’r Canlyniadau Dysgu ar gyfer y dasg hon (gweler atodiad 5 y llawlyfr).  

Atebwch y cwestiynau isod.

Crynodeb Arsylwi 

Dylech gynnwys enw’r tyst arbenigol sy’n arsylwi yn adran manylion y dysgwr o’r portffolio.

Dyddiad yr arsylwi:  _ _09/10/2025 _ _ _ _ _ _ _ _ _ _ _ 

I’w gwblhau gan y dysgwr. 









	Cwestiwn:
Cyd-destun
Nodwch yr amcanion gwaith cymdeithasol a rhowch ddisgrifiad byr o'r sefyllfa gan gynnwys y cyd-destunau daearyddol a deddfwriaethol ac unrhyw faterion perthnasol o ran diwylliant, ethnigrwydd ac iaith, gan gynnwys sut y cafwyd cydsyniad a sut rydych chi wedi ystyried effaith yr arsylwi ar yr unigolyn sydd angen gofal a chymorth a/neu’i ofalwyr.   

300 o eiriau (+/- 10%: dylech gynnwys nifer y geiriau ar ddiwedd pob adran).


Gyda’r teulu yma, rwyf yn gweithio o dan fesurau Amddiffyn Plant gyda grŵp o frodyr a chwiorydd rhwng 2-13 mlwydd oed, cael ei cydnabod fel 1,2,3,4 o fewn yr cwestiwn. Gosodwyd enwau’r plant ar y Gofrestr Amddiffyn Plan yn dilyn ymchwiliad adran 47, cafodd Gynhadledd Achos Amddiffyn Plant ei gynnal (Deddf Plant, 1989). Mae’r plant yn byw gyda mam ac llys dad (5,6), mewn dinas yng Nghymru. Mae 5 yn gweithio llawn amser ac mae 6 yn rhiant llawn amser. Mae’r ddau yn yrwyr, felly nid ydynt yn dibynnu ar drefniadaeth cyhoeddus i gael mynediad at wasanaethau. 

Nid yw’r teulu cyfan yn rhugl drwy’r Gymraeg. Mae un rhiant yn rhugl yn y Gymraeg, ond nid yw’r rhiant arall yn medru siarad Cymraeg ac mae’r plant i gyd yn siarad Cymraeg fel ei hiaith cyntaf ac Saesneg ar adegau. Mae 1,2,3,4 yn medru siarad Cymraeg ac yn derbyn addysg drwy’r Gymraeg. Derbyniodd y teulu wasanaeth yn awtomatig drwy gyfrwng y Gymraeg heb orfod gofyn am iddo ddiwallu eu hanghenion (Llywodraeth Cymru, 2015). Mae gallu rhoi dewis iaith i unigolion yn cael gwared ar rwystr ac yn helpu unigolion fynegi eu teimladau ac emosiynau (Social Care Wales, 2025).

Mae’n ofynnol bod ymweliadau statudol Amddiffyn Plant yn cael ei cynnal bod 10 diwrnod pan roddir plant ar y Gofrestr Amddiffyn Plant (Gweithdrefnau Diogelu Cymru, 2025). Pwrpas ymweliadau yw sicrhau diogelwch y plentyn a chael gwell dealltwriaeth o safbwynt y plentyn, sefyllfa y teulu, casglu dymuniadau a teimladau’r plant a sicrhau bod y cynllun amddiffyn plant yn cael ei gydymffurfio (Gweithdrefnau Diogelu Cymru, 2025). 

Wrth baratoi ar gyfer yr arsylwad, cafwyd caniatâd llafar gan 5 cyn yr arsylwad. Eglurwyd y rhesymau am yr arsylwad ac fy mod i yn unig oedd yn cael ei arsylwi. Roedd yr Gweithiwr Cymdeithasol oedd yn arsylwi wedi bod ar ymweliadau blaenorol gyd mi, felly roedd y teulu yn ei hadnabod. 

312 geiriau. 







	Cwestiwn: 

Myfyriwch yn feirniadol ar eich dulliau a'ch sgiliau cyfathrebu yn ystod yr arsylwi,  gan gynnwys sut y gwnaethoch nodi os oedd gennych y sgiliau cyfathrebu angenrheidiol i weithio gyda'r unigolyn sydd angen gofal a chymorth a/neu’i ofalwyr.    

Rhaid i chi ddefnyddio dull sy'n canolbwyntio ar yr unigolyn i ddangos eich bod wedi integreiddio moeseg a gwerthoedd gwaith cymdeithasol a’r Cod Ymarfer Proffesiynol. Rhaid i hyn gynnwys ymarfer sy'n dangos sensitifrwydd at ddiwylliant ac iaith ac egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012). 

1300 o eiriau (+/- 10%: dylech gynnwys nifer y geiriau ar ddiwedd pob adran).


Fel y nodwyd uchod, mae 1,2,3,4 ar y rhestr Amddiffyn Plant ac mae o’n ofynnol fy mod yn ymweld ar plant o leiaf unwaith bob 10 diwrnod, os oes unrhyw bryderon gall ymweld yn amlach (Gweithdrefnau Diogelu Cymru, 2025). Gall ymweliadau statudol ei cynnal yn yr ysgol, gymuned neu yn y cartref (Gov.UK, d.d). Roedd yr ymweliad yma ei wneud yn yr ysgol gyda plentyn 2, er mwyn cael dymuniadau a theimladau’r plentyn wrth ymwneud a gwaith uniongyrchol. Mae gwaith uniongyrchol yn weithgareddau pwrpasol wedi’u cynllunio i feithrin perthnasoedd, deall profiadau, casglu dymuniadau a theimladau plentyn (Whincup, 2017). Mae cael dymuniadau a theimladau plentyn yn rhan bwysig o’r broses o wneud penderfyniadau mewn cynllun amddiffyn plant, ac  Cafwyd yr gwaith uniongyrchol ei gynnal yn ysgol 2. Roedd 5 a 6 wedi rhannu gyda 2 ein bod yn ymweld yn yr ysgol. 

Trwy gydol yr ymweliad, mi wnaeth 2 siarad Cymraeg. Mae’n bwysig bod gweithwyr yn diwallu anghenion iaith unigolion, yn unol a hynny trwy ddarparu gwasanaeth Cymraeg (Social Care Wales, 2022). Mae’r Cynnig Rhagweithiol mewn grym i sicrhau bod defnyddwyr gwasanaeth yn cael y dewis i dderbyn gwasanaeth Cymraeg. Mae anghenion ieithyddol yr unigolion yn cael eu hystyried fel rhan o ofal o safon, gan ddeall pwysigrwydd dewis iaith a’i bŵer (Llywodraeth Cymru, 2015). Yn bersonol, rwyf yn siaradwr Cymraeg rhugl, roedd hyn yn gwneud i mi deimlo’n hyderus wrth ymwneud y gwaith gyda 2. Roedd rhoi hyder i mi ymgymryd efo’r gwaith gyda 2. Roedd 2 ei weld yn teimlo’n gyfforddus ac yn gallu mynegi ei theimladau yn hyderus drwy’r’ Gymraeg. Os bysa 2 wedi gorfod siarad Saesneg, ni fyswn wedi cael llawer o wybodaeth gan 2, gan iddi orfod ailfeddwl ac ail-ymadrodd yr hyn roedd hi eisio ei ddweud. Credaf bod yr arsylwad wedi gallu lifo’n naturiol drwy gyfrwng y Gymraeg, gan ganiatáu i’r ymweliad fod yn llwyddiannus. Roedd rhaid trafod materion anodd a chael dymuniadau 2 am y sefyllfa, teimlais fy mod yn gallu gwneud hynny’n glir ac yn gyfforddus yn ei hiaith frodorol. Yn ôl Gofal Cymdeithasol Cymru (2025) mae unigolion yn teimlo’n fwy cyfforddus yn tafod pynciau anodd yn eu hiaith eu hunain. 

Drwy gydol yr gwaith uniongyrchol, roedd pwysigrwydd cynnal cyfathrebu cydweithredol. Drwy gyfathrebu yn effeithiol er mwyn cael dealltwriaeth clir o sefyllfa gartref 2, ac er mwyn asesu os yw’r cynllun Amddiffyn Plant os yw’n llwyddiant. Roedd yn bwysig fy mod yn ymwybodol o’r effaith y gallai iaith corfforol, ton fy llais, a’r gallu i wrando ar yr hyn ddywedyd gan 2 yn bwysig. Yn ôl Wright (2012) mae bod yn ymwybodol o rhain yn helpu i feithrin ymddiriedaeth, dangos empathi a chreu amgylchedd diogel i unigolion. Mae cyswllt llygaid a ystum agored yn annog i unigolion i rannu eu teimladau. Roedd hyn yn rhywbeth bwysig yn ystod yr ymweliad gyda 2, fel ei bod hi’n teimlo ei bod hi’n gallu ymddiried yn y mi wrth gwneud y gwaith. Wrth edrych ar deimlad o ofn, wnaeth 2 rhannu bod hi’n bryderus bod pethau am ddirywio eto. Roedd hyn yn dangos bod 2 wedi ymddiried yn y mi i rhannu hyn. Pryd wnaeth 2 rhannu hyn, roeddwn wedi dychryn, felly roedd hi’n bwysig  fy mod yn tawlu meddwl 2 ac bod fy iaith corfforol ddim yn dangos fy mod wedi dychryn iddi. Roedd hi’n bwysig fy mod yn gofyn cwestiynau agored yn hytrach na chwestiynau caeedig, gan bod yn rhoi y cyfle i 2 fynegi ei hunain yn llawn. Mae cwestiynau agored yn ysgogi archwiliad dyfnach o’u meddyliau, eu teimladau a’u profiadau, gan osgoi atebion syml ac yn helpu’r unigolion ymhelaethu eu hunain (Rautalinko, 2013). 

Parhaodd yr ymweliad i fod yn gadarnhaol, roedd 2 yn rhannu llawer o bethau positif am y newidiadau roedd wedi digwydd adref. Mae llais a rheolaeth yn un o egwyddorion sylfaenol Deddf Gwasanaethau Cymdeithasol a Llesiant (Cymru) 2015. Roedd bwysig fy mod yn cael darlun o’r pethau oedd yn gwneud 2 yn hapus, roedd o’n bwysig fy mod yn rhannu hyn gyda 5 a 6 fel bod yr rhieni yn ymwybodol o’r cynnydd cadarnhaol sy’n digwydd, ac hyrwyddo’r newid gofynnol. Wrth rhoi cyfle i 2 fynegi ei barn ar ei theimladau ar hyn sy’n digwydd adref, roedd yn rhoi cyfle i mi asesu os oes yr ymyraethau yn llwyddiant gyda 5 a 6. Mae Deddf Gwasanaethau Cymdeithasol a Llesiant (Cymru) 2014, yn datgan bod rhaid i bobl sy’n derbyn gwasanaeth gael ei lleisiau wedi’u clywed ar faterion sy’n effeithio. Roedd yn bwysig fy mod yn cyfathrebu sy’n canolbwyntio ar y person wrth ymateb i’w teimladau a’u barn unigol gan gydnabod eu hamcanion personol (BASW, 2014). 

Mae datblygu berthynas broffesiynol gyda’r holl deulu wedi bod yn bwysig ac wedi helpu gyfathrebu gyda 2 yn ystod yr ymweliad. Mae Cod Ymarfer ar gyfer Gofal Cymdeithasol yn tynnu sylw at y gofyniad i weithio gyda unigolion trwy ymdrechu i gynnal eu hymddiriedaeth a’u hyder (Llywodraeth Cymru, 2014). Mae disgwyliad i weithwyr gyfathrebu yn agored a chywir gyda theuluoedd ac bod rhoi sicrwydd a gwybodaeth glir i teuluoedd (SCIE, 2023). Rwyf yn ymwybodol iawn y gellir defnyddio jargon achosi rhwystrau i unigolion, enwedig gyda plant a phobl ifanc. Sicrheais nad oedd unrhyw jargon ac fy mod yn egluro pob cam yn glir i 2, trwy fod yn ymwybodol o’r effaith y gal ei chael ar unigolion. Mae BASW (2021) yn nodi bod jargon yn rhwystr i gyfathrebu a’r effaith y gal sgiliau iaith gwael ei chael ar ymarfer. Roedd yn bwysig fy mod yn crynhoi y sgwrs ac bod yn glir o unrhyw pethau oedd 2 ddim yn glir hefo. Yna mi wnes i ganolbwyntio ar unrhyw gwestiynau oedd gan 2 i sicrhau ei bod yn gwbl fodlon a’r ymweliad a’r wybodaeth a rennir gyda 5 a 6. 

Roedd yn hanfodol ystyried fy ngwerthoedd fel Gweithiwr Cymdeithasol drwy gydol yr ymweliad a gweithio gyda’r teulu yn y dyfodol. Mae parch a hyrwyddo urddas dynol, gan gynnwys lles pobl yn bwysig wrth weithio gyda theuluoedd (Hart a Aumann, 2017). Roedd yn ymwybodol o fy ymddygiad cyffredinol yn ystod yr arsylwad ac fy mod yn parchu’r ffaith fy mod wedi cymryd 2 allan o’r dosbarth yn ei ysgol. Gall tynnu plentyn o’r ystafell ddosbarth ar gyfer ymweliad gael effeithiau emosiynol, cymdeithasol ac addysgol ( Hood, Goldacre, a Jones, 2024). Er hyn, mae ymweliadau yn aml yn angenrheidiol ar gyfer trafod materion diogelu a bod llesiant y plentyn yn cael ei fonitro. Mae bwysig bod yr ymweliad yn cael ei cynllunio yn ofalus ac ei drin yn sensitif (Department of Education, 2023). Hefyd mae’n hanfodol ymarfer yn di-feirniadaeth gan ddileu barn rhagfarn. Mae pŵer a ddefnyddir mewn gwaith cymdeithasol yn gyfrifoldeb mawr ac angen cael ei ystyried bob amser (Tew, 2006). Yn ystod fy arsylwad roeddwn yn ymwybodol o anghydbwysedd pŵer wrth drafod agweddau. Gan bod 2 yn blentyn efallai nad oedd 2 yn ymwybodol o hyn, roedd bwysig fy mod yn ymwybodol o bŵer mae dyletswydd i’w ddeall a’i effaith i sicrhau bod ymarfer gwrth-ormesol drwy gydol yr ymweliad (Baines a Kia, 2023, t. 189-208). 

Yn dilyn yr adborth a dderbyniwyd gan 5 a 6 a’r arsylwr, rwy’n fodlon bod yr arsylwad wedi bod yn gadarnhaol. Rwyf yn hapus bod 2  wedi gallu cael y cyfle i drafod ei theimladau ac emosiynau. Sicrheais fy mod yn ymwybodol bob amser o fy sgiliau cyfathrebu a fy iaith gorfforol. Bydd yr adborth a’r myfyrio yn ddefnyddiol ar gyfer ymarfer yn y dyfodol.

1234 geiriau










Adborth a sylwadau gan unigolyn sydd angen gofal a chymorth a/neu’i ofalwyr 

Gwybodaeth i’r arsylwr

Ni ddylid cwblhau’r adran hon o’r Arsylwi pan mae’r dysgwr yn bresennol. 

Nid oes angen adborth ysgrifenedig ffurfiol gan yr arsylwr ar ymarfer y dysgwr. Fodd bynnag dylid darparu adborth llafar i’r dysgwr cyn gynted â phosibl ar ôl yr arsylwi. Os nad y mentor yw’r arsylwr, yna dylid rhoi adborth yn ogystal i’r mentor. 

Gall yr arsylwr ddefnyddio rhai neu bob un o'r cwestiynau isod gan eu haralleirio ac ychwanegu esboniadau a phromptiau yn ôl yr angen.  Dylai'r arsylwr gofnodi ymatebion yr unigolyn sydd angen gofal a chymorth a/neu’i ofalwyr isod, neu gan ddefnyddio dull arall os oes angen/os yw ar gael.  
Cyn gofyn y cwestiynau rhaid i'r arsylwr esbonio i'r unigolyn y bydd ei sylwadau’n cael eu rhannu gyda'r dysgwr. Gallai fod yn ddefnyddiol esbonio y bydd yn cael ei ddefnyddio fel offeryn dysgu i'r dysgwr ddatblygu ei ymarfer ei hun. 

Os yw'r arsylwr ddim yn gallu cael adborth, dylid dweud yn fras pam.

	A oedd y gweithiwr cymdeithasol ar amser?  Neu, os oedd yn hwyr, a wnaeth gysylltu â chi?

	Oedd. 

	A wnaeth y gweithiwr cymdeithasol gael eich caniatâd ymlaen llaw i'r arsylwr fod yn bresennol?  
A wnaethon nhw esbonio pam eu bod yn cael eu harsylwi?

	Do, wedi gofyn dros y ffon cyn gweld y plentyn yn yr Ysgol. Wedi egluro ei bod hi’n arsylwi Siwan fel rhan o datblygiad.

	A oeddech chi’n glir pam fod y gweithiwr cymdeithasol wedi cwrdd â chi heddiw? 

	Oeddwn. Ymweliad statudol o dan amddiffyn plant ac yn gwneud Gwaith uniongyrchol ar teimadau a dymuniadau’r plentyn.  

	Yn eich barn chi, pa mor dda oedd y gweithiwr cymdeithasol wedi paratoi ar gyfer y cyfarfod gyda chi? 

	Mae Siwan yn ymwybodol o sefyllfa ni fel teulu.

	   Ydy'r gweithiwr cymdeithasol wedi gwrando arnoch chi gan barchu eich barn a'ch dymuniadau?

	Do, Siwan yn gwrando ar be sydd genai fel rhiant I’w rannu. Yn ogystal a gwrando ar beth sy gan y plant I’w rannu.

	A wnaeth y gweithiwr cymdeithasol siarad â chi mewn ffordd yr oeddech yn ei deall? 
A wnaeth y gweithiwr cymdeithasol ystyried eich anghenion iaith? 

	Do. Dwi’n gallu gofyn I Siwan ail adrodd os dwi heb ddeall. Mae Siwan yn siarad Cymraeg gyda’r teulu ac wedi edrych 

Plentyn yn hoffi siarad am deimladau fel rhan o ymweliad gan Siwan.



	Sut mae rhan y gweithiwr cymdeithasol wedi cwrdd â'ch disgwyliadau o'r ymweliad? 

	Mae Siwan wedi gweld y plant ac wedi gwrando ar ei theimladau hi.

	A oes unrhyw sylwadau neu awgrymiadau eraill yr hoffech eu gwneud?

